അവിശ്വസനീയം സാഷ! ജ്യോക്കോവിച്ചിന്റെ ഗോള്ഡന് സ്ലാം സ്വപ്നത്തിനു അന്ത്യം കുറിച്ചു സെരവ് ചരിത്രത്തില് വനിതകളില് സാക്ഷാല് സ്റ്റെഫി ഗ്രാഫ് മാത്രം നേടിയ ഒരു വര്ഷം നാലു ഗ്രാന്റ് സ്ലാമും ഒളിമ്ബിക് സ്വര്ണവും എന്ന ഗോള്ഡന് സ്ലാം നേട്ടം കൈവരിക്കാന് ടോക്കിയോയില് ഇറങ്ങിയ നൊവാക് ജ്യോക്കോവിച്ച് സെമിയില് തോല്വി വഴങ്ങി. ഒളിമ്ബിക്സില് ഇത് വരെ വളരെ മികച്ച ഫോമിലുള്ള ജ്യോക്കോവിച്ച് സെമിയില് തോല്വി വഴങ്ങിയത് തീര്ത്തും അവിശ്വസനീയ കാഴ്ച ആയിരുന്നു. നാലാം സീഡ് ജര്മ്മന് താരം അലക്സാണ്ടര് സാഷ സെരവ് ആണ് സെര്ബിയന് താരത്തിന്റെ ചരിത്ര നേട്ടത്തിന് മുന്നില് വിലങ്ങു തടിയായത്. ആദ്യ സെറ്റില് അനായാസം ആധിപത്യം നേടിയ ജ്യോക്കോവിച്ച് 61 നു സെറ്റ് നേടി പതിവ് പോലെയാണ് തുടങ്ങിയയത്. രണ്ടാം സെറ്റില് ആദ്യം തന്നെ ബ്രൈക്ക് കണ്ടത്തിയ ജ്യോക്കോവിച്ചിനു എതിരെ രണ്ടു തവണയും സെരവ് ബ്രൈക്ക് തിരിച്ചു പിടിച്ചു. തുടര്ന്ന് സെറ്റിനായുള്ള സര്വീസില് അടക്കം ബ്രൈക്ക് പോയിന്റ് രക്ഷിച്ച ജര്മ്മന് താരം സെറ്റ് 63 നേടി മത്സരം മൂന്നാം സെറ്റിലേക്ക് നീട്ടി. മൂന്നാം സെറ്റില് ആദ്യ സര്വീസില് തന്നെ ബ്രൈക്ക് നേടിയ സാഷ തന്റെ അടുത്ത സര്വീസില് കഷ്ടപ്പെട്ടു നാലു തവണ സര്വീസ് നിലനിര്ത്തുകയും ചെയ്തു. തുടര്ന്ന് ഒരിക്കല് കൂടി ബ്രൈക്ക് നേടിയ സാഷ 40 നു മുന്നിലെത്തി. തുടര്ച്ചയായ ഏഴാം ഗെയിം ആയിരുന്നു ജര്മ്മന് താരത്തിന് ഇത്. തളര്ന്നത് ആയി കണ്ട ജ്യോക്കോവിച്ച് ഒടുവില് മൂന്നാം സെറ്റ് 61 നു കൈവിട്ടു മത്സരം അടിയറവ് പറഞ്ഞു. ഏതാണ്ട് രണ്ടു മണിക്കൂറിന് മുകളില് നീണ്ടു നിന്നു മത്സരം. അവസാന 11 ഗെയിമില് പത്തും സാഷയാണ് ജയം കണ്ടത്. മത്സര ശേഷം ഫലം വിശ്വസിക്കാന് ആവാതെ ആനന്ദകണ്ണീര് വീഴ്ത്തുന്ന സെരവിനെയും കാണാനായി. ഫൈനലില് സ്വര്ണ മെഡല് പോരാട്ടത്തില് സ്പാനിഷ് താരം പാബ്ലോ ബുസ്റ്റയെ നേരിട്ടുള്ള സെറ്റുകള്ക്ക് മറികടന്നു വരുന്ന റഷ്യന് താരം കാരന് ഖാചനോവ് ആണ് സെരവിന്റെ എതിരാളി. 63, 63 എന്ന സ്കോറിന് ആണ് റഷ്യന് ഒളിമ്ബിക് കമ്മിറ്റി താരമായ ഖാചനോവ് സെമിഫൈനലില് ജയിച്ചത്. ചരിത്രത്തിലെ ഏറ്റവും അപൂര്വ്വമായ നേട്ടം കൈവിട്ട ജ്യോക്കോവിച്ചിനു ഇന്ന് തന്നെ മിക്സഡ് ഡബിള്സ് സെമിഫൈനല് മത്സരവും ഉണ്ട്. ചിലപ്പോള് ഒളിമ്ബിക്സിനു ശേഷം യു.എസ് ഓപ്പണിന് മുമ്ബ് ജ്യോക്കോവിച്ച് വിശ്രമം എടുക്കാനും സാധ്യതയുണ്ട്.കരിയറില് ഇതോടെ ഒളിമ്ബിക് സ്വര്ണം എന്ന നേട്ടം സാധിക്കാന് ഒരിക്കല് കൂടി ജ്യോക്കോവിച്ച് പരാജയപ്പെട്ടു.